Document ID: 31992R2329

ΚΑΝΟΝΙΣΜΟΣ (ΕΟΚ) αριθ. 2329/92 ΤΗΣ ΕΠΙΤΡΟΠΗΣ της 31ης Ιουλίου 1992 για δέκατη τέταρτη τροποποίηση του κανονισμού (ΕΟΚ) αριθ. 646/86 περί καθορισμού του ύψους των επιστροφών κατά την εξαγωγή στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως αγοράς στον αμπελοοινικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1756/92 (2), και ιδίως το άρθρο 56 παράγραφος 4,
Εκτιμώντας:
ότι στον κανονισμό (ΕΟΚ) αριθ. 646/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2375/91 (4), καθορίζονται οι επιστροφές κατά την εξαγωγή στον αμπελοοινικό τομέα-
ότι, σε εφαρμογή του άρθρου 70 της πράξης προσχώρησης, οι τιμές προσανατολισμού των ισπανικών επιτραπέζιων οίνων καθορίζονται με βάση την περίοδο 1992/93 στο ίδιο επίπεδο με τις κοινές τιμές και ότι δεν συντρέχει συνεπώς λόγος να διαφοροποιηθούν τα ποσά των επιστροφών που εφαρμόζονται στην Ισπανία και στην υπόλοιπη Κοινότητα-
ότι εγκρίνεται επιστροφή κατά την εξαγωγή για τους οίνους του άρθρου 36 του κανονισμού (ΕΟΚ) αριθ. 822/87 οι οποίοι υπερβαίνουν τις συνήθως οινοποιούμενες ποσότητες έτσι όπως αυτές καθορίζονται σε εφαρμογή του εν λόγω άρθρου- ότι η χορήγηση της επιστροφής τοποθετεί τους οίνους αυτούς σε πολύ πλεονεκτική από απόψεως ανταγωνισμού θέση σε σχέση με τους επιτραπέζιους οίνους στην παγκόσμια αγορά- ότι χρειάζεται, προκειμένου να προστατευθούν οι αγορές διάθεσης των επιτραπέζιων οίνων, να αποκλειστούν οι οίνοι του άρθρου 36 του κανονισμού (ΕΟΚ) αριθ. 822/87 από το προνόμιο των επιστροφών κατά την εξαγωγή-
ότι, δυνάμει του κανονισμού (ΕΟΚ) αριθ. 646/86, η χορήγηση των επιστροφών για την πρώην Γιουγκοσλαβία περιορίζεται μέχρι τις 31 Αυγούστου 1992- ότι εξακολουθούν να υπάρχουν προοπτικές διάθεσης επιτραπέζιων οίνων σε ορισμένες από τις αγορές αυτές- ότι κρίνεται σκόπιμο να διατηρηθεί η δυνατότητα χορήγησης επιστροφών για τις αγορές αυτές πέραν της προαναφερόμενης ημερομηνίας-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 646/86 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός τίθεται σε ισχύ την 1η Σεπτεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιουλίου 1992.

Labels: 17
6